**Proba de maraton...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am căutat eu alergând prin viață,

(dar oameni prea puțini m-au aprobat).

Și-n fiecare luni, de dimineață,

Alergătura mea au condamnat.

”- Cum s-ar vedea activitatea mea?!”,

Nici eu nu știu, nici dânșii de asemeni.

E important că mă pot condamna,

”- Dar viața se trăiește în alți termeni!”.

”- Iubirea cum se vede dinafară?!”,

Nu e prea roz de-o vezi prin ochii lor.

Din contră, mai tot timpul ea coboară,

În ritm de multe ori amețitor.

Dar să-i lăsăm pe dânșii la o parte,

(orice am face ne vor maltrata).

Încearcă să fii tu, să fii pe pace,

Să vezi cum viața te va bucura.

De-aș scrie eu acum povestea mea,

(din care tu oricum vei face parte).

”- În ce poziție te-ai situa?!”,

”- Și care ar fi rolul tău în carte?!„

Retorice-ntrebări dar bine puse,

(să știu și eu pe cine mă bazez).

E important la ele de-mi răspunse,

Chipul iubit la care tot visez.

Brăila, octombrie 2017